kardosdrur/scandi-wiki huggingface dataset:
Mario Astorri

Mario Astorri (7. august 1920 – 3. december 1989) var en italiensk fodboldspiller, der også var træner for flere danske klubber.

Som spiller spillede han bl.a. for S.S.C. Venezia, Juventus F.C., Atalanta B.C. og S.S.C. Napoli. I Danmark var han træner for AB, Hvidovre IF, Køge BK, Holbæk B&I, KB og HIK.

Karriere som spiller 
Efter at have spillet for en række klubber i Serie B og Serie C, skrev Mario Astorri i 1946 kontrakt med Juventus og var den efterfølgende sæson klubbens topscorer med 13 mål, da holdet blev nummer to i den italienske Serie A.

I 1947 skiftede Mario Astorri til Atalanta, hvor han i sæsonen 1947-48 blev klubbens topscorer med 9 mål. Og i 1949-1953 spillede Mario Astorri for SSC Napoli. Klubben vandt Serie B i 1950 og opnåede i 1953 en fjerdeplads i Serie A med Mario Astorri på holdet. Han blev desuden Napolis topscorer i sæsonen 1951-52.

Karriere som træner 
Mario Astorri flyttede til Danmark i 1962. I 1965 var han som træner for Køge BK med til at rykke op i 1. division, og i 1967 vandt han som træner for AB det danske mesterskab.

I 1971 indledte Mario Astorri en periode på ni sæsoner i 1. division som træner for KB. Det blev til guld i 1974, og i sæsonen 1979 lignede KB en vinder af 1. division efter at have vundet ti af de første 11 kampe, men kun to sejre i de sidste 13 kampe betød, at KB måtte nøjes med sølv.
Herefter blev Mario Astorri træner for HIK, og allerede i den første sæson lykkedes det for Astorri at føre klubben op i 2. division.

Resultater i fodbold

Titler som Spiller 
 Serie A
 Vice-mester (1): 1947.
 Serie B
 Vinder (1): 1950.

Titler som træner 
 Danmarksmesterskabet
 Vinder (2): 1967 og 1974.
 Sølv (1): 1979
 Bronze (1): 1973 og 1976

Noter 

Fodboldspillere fra Juventus F.C.
Fodboldspillere fra Atalanta BC
Fodboldspillere fra S.S.C. Napoli
Fodboldspillere fra A.C. Monza Brianza 1912
Fodboldtrænere fra Italien
Fodboldtrænere fra Hvidovre IF
Fodboldtrænere fra Hellerup IK
Unge På Flugt

Unge På Flugt er et selvstyrende projekt under Ungdommens Røde Kors, som har til formål at fortælle børn og unge i 8.-10. klassetrin om, hvordan det kan føles at være flygtning fra et konfliktfyldt land. Dette sker gennem et 24-timers liverollespil, hvor eleverne får tildelt en rolle som en Somalisk flygtning, som ønsker at søge asyl i Danmark. Igennem spillet stifter de bekendtskab med korruption, borgerkrig/stridigheder, menneskesmugling, en flygtningelejr, det danske politi samt menneskerettighedskonventionen (geneve konventionen). Rollespillet er udviklet af Steen Cnops Rasmussen.

Projektet er opbygget således, at de informationer, som eleverne modtager, stemmer overens med Røde Kors grundprincipper. Hvorfor der gives en 100 % neutral og upartisk fremstilling af flygtningesituationen, således at eleverne fremover har nogle værktøjer til at skabe deres egne holdninger til det, de hører i medierne. Formålet er ikke, at de skal have en bestemt holdning, men derimod at de har en holdning.

Spillet foregår på folke-,fri- og efterskoler over hele Danmark (Norge, Sverige og Island har også taget projektet til sig) og arrangeres af spilledere og instruktører, som kommer fra hele landet.

Eksterne henvisninger 
Projektes hjemmeside 
Ungdommens Røde Kors
Flyer
På flukt i Norge 

Røde Kors
Idrætsforeningen AIA-Tranbjerg

Idrætsforeningen AIA-Tranbjerg er en sportsforening fra Århus-forstaden Tranbjerg, der blev stiftet 17. august 1918. AIA står for Arbejdernes Idrætsklub Aarhus. Klubben har afdelinger inden for fodbold, håndbold, badminton, svømning, tennis, bordtennis og gymnastik.

Klubbens nuværende navn er et resultat af en fusion i 1974 mellem AIA og Tranbjerg IF.

Klubbens fodboldafdeling har sit bedste hold i Serie 2 og spiller på Grønløkke Stadion. Da klubben blot hed AIA spillede den første gang i den jyske mesterskabsrække i sæsonen 1931-32. I 1932 spillede AIA sin første internationale kamp, da Liverpool FC på Aarhus Stadion vandt 8-0.. AIA vandt sin første og eneste titel, det jyske mesterskab, i 1938-39. AIA spillede fire sæsoner i den bedste danske fodboldrække i sæsonerne 1955-56, 1956-57, 1958 og 1961. Klubben rykkede ud af 2. division i 1965 og 3. division i 1970. AIA-Tranbjerg var i 3. division 1976 og 1977.

Indtil 1965 var AIA den nærmeste udfordrer i Aarhus til AGFs dominans. De to klubber mødte for første gang hinanden i den landsdækkende række 24. august 1955, hvor de to klubber spillede 1-1 foran 21.900 tilskuere.

Landsholdsspillerne Ib Thygesen, Poul Pedersen og Lasse Vibe har spillet for klubben. Poul Pedersen var den første spiller, der opnåede 50 landskampe for Danmark. AIA har også publikumsrekorden for en kamp i den danske 3. division. Da AIA mødte HIK i Århus Idrætspark den 25. maj 1953, var der 21.637 tilskuere.

Klubbens håndboldafdeling har tidligere været stærk på kvindesiden, hvilket har medført et danmarksmesterskab i 1982 og sølv i 1976, 1978, 1984 og 1989.

Kilder / eksterne henvisninger 
 Idrætsforeningen AIA-Tranbjerg

Noter 

Etableret i 1974
Fodboldklubber under DBU Jylland
Håndboldklubber i Danmark
Badmintonklubber i Danmark
Tennisklubber i Danmark
Bordtennisklubber i Danmark
Svømmeklubber i Danmark
Gymnastikforeninger i Danmark
Sportsklubber i Aarhus
Sport i Aarhus
Idrætsforeninger i Danmark
Garibald (langobarder)

Garibald (ca. 665 – ?) var en langobardisk konge af Italien der kortvarigt regerede i år 671. Han var søn af den tidligere konge Grimoald af Benevento og Theodota, datter af Aripert I. Efter hans fars død arvede Garibald tronen, men han var stadig et barn og da Perctarit – der før havde regeret i perioden 661 til 662, men var blevet fortrængt fra tronen af Garibalds far Grimoald, og derefter søgt tilflugt hos frankerne i Neustrien – da han nu hørte om Grimoalds død, vendte han hurtigt tilbage fra sin landflygtighed og hans mange tilhængere sørgede for at han fik tronen. Garibald nåede kun at være konge nogle få uger eller måneder. Paulus Diaconus skriver at Garibald flygtede fra Pavia, men hans videre skæbne derefter kendes ikke.

Kilder 
 Paulus Diaconus, Historia gentis Langobardorum
 Oman, Charles. The Dark Ages 476-918. London, 1914.

 

Langobardiske konger
Jim Crow-lovene

Jim Crow-lovene var et sæt af love i USA, der i perioden mellem 1876 og 1965 var gældende i forskellige amerikanske stater. Lovgivningen ligestillede formelt sorte og hvide amerikanere, men påbød en adskillelse af de offentligt tilgængelige områder, som sorte og hvide amerikanere kunne færdes i, eksempelvis skoler, hospitaler, busser og restauranter. I realiteten indebar lovene, at den sorte befolkningsgruppe blev påført en række ulemper i forhold til den hvide befolkningsgruppe. 

Jim Crow-lovene indebar ikke en indskrænkning i sorte amerikaneres borgerrettigheder. Borgerrettighederne var dog i perioder begrænset af andre love (de såkaldte Black Codes).

Jim Crow-lovene blev afviklet i perioden fra 1954, hvor den amerikanske højesteret afsagde en dom, der erklærede en række raceadskillelseslove forfatningsstridige. De resterende Jim Crow-love blev ophævet i forbindelse med vedtagelsen af en række love i 1964 og 1965 om borgerrettigheder og stemmeret til sorte amerikanere. Lovene er et godt eksempel på racisme, da der blev gjort meget ud af at de sorte ikke måtte være i kontakt med de hvide.

Eksterne kilder og henvisninger
 Videoserie om Jim Crow-lovene

Afroamerikansk historie
USA's love
Ratchis

Ratchis (8. århundrede) var en langobardisk konge af Italien der regerede over to omgange; fra 744 til 749 og igen kortvarigt 756-757. Han var desuden hertug af Friuli i årene 739 til 744.

Ratchis var søn af hertug Pemmo af Friuli og hans kone Ratperga og ældre bror til Aistulf. Efter at hans far var faldet i unåde hos kong Liutprand, udnævnte Liutprand Ratchis til hertug i stedet. Hans regering var stabil og udenrigspolitik fredelig indtil han, uvist hvorfor, belejrede Perugia. Pave Zacharias overtalte ham til at hæve belejringen. Men Ratchis mænd foragtede ham for denne svaghed, og i juni 749 valgte de i Milano hans yngre bror Aistulf til konge i stedet. Ratchis med sin familie trak sig tilbage i klosteret Monte Cassino. Efter Aistulfs død i 756 prøvede han endnu en gang at reagere over langobarderne, men han blev besejret af Desiderius og trak sig tilbage til et kloster i omegnen af Cervaro; i dag er et bjerg dér opkaldt efter ham.

Kilder 
 Paulus Diaconus, Historia gentis Langobardorum

Langobardiske konger
Tjek fødsels- og dødsår
Friuli

Personer fra middelalderen
Pimp-A-Lot

Pimp-A-Lot er en gruppe rappere, der blev startet i år 2000 i Århus V. Abu Malek virkede som leder af kollektivet. Crewet er bedst blevet kendt blandt den brede befolkning ved hjælp af rapperne Marc Johnson, U$O og L.O.C., der har gæsterappet. Medlemmerne af Pimp-A-Lot er bl.a. Marwan, Jøden, Player´n Cha D og Angie.

Rappere fra Danmark
Musikgrupper fra Danmark
Musikgrupper fra 2000
Niels Jespersen

Niels Jespersen er navnet på flere personer:

 Niels Jespersen (biskop) (1518-1587) – dansk biskop
 Niels Jespersen (vicestiftamtmand) (ca. 1636-1696) – dansk vicestiftamtmand
 Niels Frederik Jespersen (1798-1862) – dansk politiker
 Niels Jespersen (forfatter) (1980-) – dansk debattør, socialdemokrat og analytiker i Forsvaret.
Autobahn Verbindungsspange Rothneusiedl

Autobahn Verbindungsspange Rothneusiedl er en betegnelse for den planlagte motorvej A24 i Østrig. Motorvejen skal forbinde Wiener Südosttangente A23 med Wiener Außenring Schnellstraße S1. Motorvejen får en længde på knap 3 kilometer.

Omkostningerne ved anlægget er beregnet til over 100 mio. euro per kilometer, hvilket vil gøre det til Østrigs dyreste motorvej nogensinde. Motorvejen er i 2008 endnu i en tidlig projektfase, og selvom Østrigs parlament den 29. marts 2006 optog projektet på statens anlægsplan for motorveje, så ligger projektet endnu stille. Østrigs trafikminister Werner Faymann har således peget på, at der på grund af de høje anlægsomkostninger skal ske en fornyet planlægning.

Veje i Østrig
Videndesign

Videndesign er at organisere og og formidle viden på en sådan måde, at samspillet mellem brugere, medier og institutioner skaber rum for udvikling af viden og oplevelser. 

Se studieordningen for bacheloruddannelsen i videndesign og vidensmedier på Danmarks Biblioteksskole: http://www.db.dk/binaries/Studieordning%20bachelor%202008.pdf_2284.pdf

Links
Wikipedia (Engelsk). Information design. Information design

Biblioteks- og informationsvidenskab
Linzer Autobahn

Linzer Autobahn er en betegnelse for den planlagte motorvej A26 i Østrig. Motorvejen skal gå i bue nordvest for Linz, hvor den skal aflaste Mühlkreis Autobahn A7 og Linz byområde. Motorvejen bliver omkring 8,5 kilometer lang og byggeriet forventes at begynde i 2009.

Veje i Østrig
Frugtbarhedsgudinde

En frugtbarhedsgudinde er en kvindelig gudinde, der beskytter og fremmer frugtbarhed, graviditet og fødsel i mange polyteistiske kulturer. I nogle tilfælde er gudinderne direkte forbundet med sex, mens andre blot inkarnerer relaterede attributter. Den nordiske gudinde Freja er et eksempel på en frugtbarhedsgudinde.

Ældre arkæologiske fund af venusfigurer, som f.eks. Venus fra Willendorf, har været foreslået at være afbildninger af frugtbarhedsgudinde helt tilbage fra den ældre stenalder.

Frugtbarhedsgud(ind)er 

Med relaterede guder etc. og individer <NB! Listen er ikke komplet>

 Afrodite (græsk)
 Ajysyt (mesopotamisk)
 Ama-arhus (mesopotamisk)
 Arianrhod (walisisk)
 Artemis (græsk)
 Astarte (mesopotamisk)
 Bastet (egyptisk)
 Bendis (thrakisk)
 Brigid (keltisk og irsk)
 Cernunnos (keltisk)
 Dagon (mesopotamisk)
 Eileithyia (græsk)
 Epona (gallisk-romersk)
 Freja (nordisk)
 Frigg (nordisk)
 Gefion (nordisk)
 Idun (nordisk)
 Hathor (egyptisk)
 Haumea (hawaiiansk)
 Heget (egyptisk)
 Hera (græsk)
 Inanna (mesopotamisk)
 Ishtar (mesopotamisk)
 Isis (egyptisk)
 Ix Chel (mayansk)
 Juno (romersk)
 Kybele (græsk)
 Macha (irsk)
 Mami (mesopotamisk)
 Meskhenet (mesopotamisk)
 Min (egyptisk)
 Mylitta (assyrisk)
 Nanshe (mesopotamisk)
 Nekhebet (egyptisk)
 Ninhursag (sumerisk)
 Pukkeenegak (inuittisk)
 Renenet (egyptisk)
 Thueris (egyptisk)
 Tawaret (egyptisk)
 Tlazolteotl (aztekisk)
 Parvati (hinduistisk)
 Venus (romersk)

Billedgalleri

Se også 
 Frugtbarhedsgud
 Frugtbarhedskult 
 Modergudinde

 
Seksualitet
Gudinde
Hron

Hron (på tysk Gran, på ungarsk Garam, på latin Gran) er en 298 km lang flod i Slovakiet og en biflod til Donau.

Byer langs Hron

Eksterne henvisninger 

Floder i Slovakiet
Donaus bifloder
Verfassungsgerichtshof (Østrig)

Verfassungsgerichtshof (Forfatningsdomstolen) er en domstol i Østrig, der har til opgave at prøve lovgivning og afgørelser i forhold til Østrigs forfatning. Domstolen er på niveau med Østrigs højesteret og er en af de vigtigste institutioner i beskyttelsen af forfatningen.

Forfatningsdomstolens kompetencer er fastlagt i Østrigs forfatning (B-VG), mens dens organisation og procedurer er fastlagt i Verfassungsgerichtshofgesetz (forfatningsdomstolsloven) af 1953 samt i forfatningsdomstolens egen forretningsorden.

Organisation 
Forfatningsdomstolen består af:

 1 præsident
 1 vicepræsident
 12 øvrige repræsentanter
 6 supplerende repræsentanter

For at blive repræsentant i forfatningsdomstolen skal man have bestået den juridiske embedseksamen og have mindst 10 års erfaring indenfor juridisk beskæftigelse (f.eks. dommer, statsadvokat, advokat, universitetprofessor eller lignende). Udnævnelse sker af forbundspræsidenten, mens forslag om udnævnelse sker således:

 Præsident, vicepræsident, seks øvrige repræsentanter og tre supplerende repræsentanter forslås af forbundsregeringen
 Tre repræsentanter og to supplerende repræsentanter foreslås af Nationalrådet
 Tre repræsentanter og en supplerende repræsentant foreslås af Forbundsrådet

Lovgivningen fastlægger endvidere en såkaldt inkompatibilitet ved hvervsudøvelsen, dvs. at personer med bestemte statsfunktioner og -hverv ikke kan udpeges til repræsentant i domstolen.

Repræsentanter i forfatningsdomstolen er ikke ansat som fuldtidsdommere, men udøver hvervet som bierhverv.

I modsætning til Tysklands forfatningsdomstol træffer forfatningsdomstolen altid sine afgørelser i plenum af alle 14 medlemmer (selvom alle ikke altid er til stede). For at forsamlingen er beslutningsdygtig skal en enten præsident eller vicepræsident deltage sammen med mindst otte repræsentanter. Beslutninger træffes med abolut stemmeflertal, og formanden (Præsident eller vicepræsident) stemmer i udgangspunktet ikke med. Formanden afgiver kun sin stemme, hvis der er stemmelighed mellem repræsentanterne for dermed at få den udslagsgivende stemme.

Justitsforvaltningen af domstolen varetages direkte under forbundspræsidenten.

Kompetencer 
Ifølge forfatningen har forfatningsdomstolen kompetencer indenfor:

 Lovprøvning (Artikel 140)
 Prøvning af forordninger (Artikel 139)
 Prøvning af statstraktater (Artikel 140a)
 Prøvning af aftaler indgået af forbundslandene (Artikel 138a)
 Prøvning af bekendtgørelser og cirkulærer (Artikel 139a)
 Behandling af klager over afgørelser fra myndigheder, som klageren finder er i strid med forfatningen eller hvis klagerens forfatningsmæssige rettigheder er blevet krænket.
 Afgøre uenigheder mellem forbundsstaten og delstaterne om kompetencer indenfor lovgivningen
 Afgøre meningsforskelle indenfor retssystemet om udlægningen af en lovbestemmelse
 Formueretlige sagsanlæg mod stat, delstater eller kommuner, som ikke kan behandles i andre retsinstanser
 Valgprøvelse
 Anklager mod statens øverste myndighedspersoner (f.eks. forbundspræsident, forbundskansler, delstatsformand etc.)
 Brud på folkeretten

Østrigs retsvæsen
Østrigs forfatnings- og forvaltningsdomstole
Ipeľ

Ipeľ (på slovakisk) eller Ipoly (på ungarsk) (tysk Eipel) er en 232 km lang flod i Slovakiet og Ungarn og en af Donaus bifloder. Den har sit udspring centralt i Slovakiet i bjergene Slovenské rudohorie. Den løber sydover til den ungarske grænse, og så sydvestover, vestover og så mod syd igen langs grænsen før den munder ud i Donau nær Szob. 

Ipeľ løber gennem eller danner grænse mellem regionerne Banská Bystrica og Nitra i Slovakiet, og regionerne (megyék) Nógrád og Pest i Ungarn.

Byer og landsbyer 
 Poltár (SK)
 Kalinovo (SK)
 Boľkovce (SK)
 Litke (UN)
 Szécsény (UN)
 Balassagyarmat (UN)
 Šahy (SK)
 Salka (SK)
 Szob (UN)

Floder i Slovakiet
Floder i Ungarn
Donaus bifloder
Laurent Cantet

Laurent Cantet (født 15. juni 1961) er en fransk filminstruktør, der vandt Den Gyldne Palme ved filmfestivalen i Cannes 2008 med filmen Klassen.

Filmografi
 1994 - Tous à la manif	Kortfilm
 1995 - Jeux de plage	Kortfilm
 1997 - Les sanguinaires	
 1999 - Human Resources	
 2001 - Dobbeltliv
 2005 - Mod syd
 2008 - Klassen
 2012 - Foxfire	
 2012 - 7 días en La Habana (segment "La Fuente")
 2014 - Himlen over Havana	
 2017 - Workshop

Eksterne henvisninger 
 

 

Filminstruktører fra Frankrig
Vi Tager Fuglen på Dig

"Vi Tager Fuglen på Dig" er den første single fra Malk de Koijns andet album Sneglzilla fra 2002. Den er udgivet på pladeselskabet BMG.

Spor

MaxiCD 
 "Palermo Stil"
 "Palermo Stil Instrumental"
 "Palermo Stil Acappella"
 "Ren Radio Edit"
 "Album Version"
 "Album Version Acapella"
 "Video"

12" vinyl 
Side 1
 "Palermo Stil"
 "Palermo Stil Instrumental"
 "Palermo Stil Acappella"

Side 2
 "Ren Radio Edit"
 "Album Version"
 "Album Version Acapella"

Malk de Koijn-sange
Sange fra 2002
Rocstar

"Rocstar" er single nr. 2 fra Malk de Koijns andet album Sneglzilla fra 2002. Den er udgivet på pladeselskabet BMG.

Spor

MaxiCD 
 "Rocstar" (Radio Version)
 "Rocstar" (Acapella)
 "Rocstar" (Instrumental)
 "Mojo"
 "Stakkels Isko"
 "Malk De Koijn Går På Gymnasium"
 "Malk De Koijn Går På Gymnasium" (Instrumental)

12" vinyl 

Side 1
 "Rocstar" (Radio Version)
 "Rocstar" (A capella)

Side 2
 "Mojo"
 "Stakkels Isko"
 "Kosmisk kaos" (Live remix/lille vega 2001)

Malk de Koijn-sange
Sange fra 2002
Higurashi no Naku Koro ni

Higurashi no Naku Koro ni (japansk: ひぐらしのなく頃に, direkte oversat Når Cikader Skriger) er en japansk krimi-dōjin soft-visual novel-serie baseret på NScripter-motoren, produceret af 07th Expansion. Serien fokuserer på en gruppe unge venner og de mærkelige hændelser, der sker i den by, de bor i. Det første spil i serien Onikakushi-hen, blev udgivet den 10. august 2002 og det ottende og sidste spil i den originale PC-serie, Matsuribayashi-hen, blev udgivet 13. august 2006. Foruden den originale serie er nye arcs blevet lavet i mangaform og som videospil til PlayStation 2 og Nintendo DS for at udvide historien yderligere.

Serien blev meget populær og blev udviklet til en række drama-cd'er; den første, baseret på Onikakushi-hen-delen af historien, blev udgivet i maj 2005. En manga-serie tilpasset fra spillene startede med syv forskellige manga-artister, der arbejdede hver for sig på én til tre af historierne, og blev publiceret af Square Enix og Kadokawa Shoten. Mangaen fik lisens til udgivelse på engelsk i Nordamerika af Yen Press under titlen Higurashi When They Cry og første nummer bliver udgivet i november 2008. Efter manga-seriens udgivelse i Japan er to anime-serier blevet produceret af det japanske animationsstudie Studio Deen i 2006 og 2007; en tredje anime-tilpasning, som vil blive udgivet som en original video animation-serie, er blevet bekræftet til vinteren 2008 og er instrueret af Toshifumi Kawase. Den første anime-serie var licenseret af Geneon på engelsk under titlen When They Cry – Higurashi, men er siden hen blevet utilgængelig grundet Geneons udtrædelse af det amerikanske animemarked. En live-actionfilm-tilpasning af serien, instrueret af Ataru Oikawa, havde præmiere i japanske teatre i maj 2008., med en fortsættelse, der følger.

Ordet higurashi er navnet på en art af cikader. Naku kan betyde "at lave lyd" (japansk: 鳴く), specifikt refererende til de lyde dannet af en ikke-menneskelig organisme eller "at græde" (japansk: 泣く). Ifølge den oprindelige skaber, Ryukishi07, er det røde Na (な) i logoet en officiel del af titlen.

Referencer

Eksterne henvisninger
Å ÅÅ Mæio & Jim Daggerthuggert

"Å ÅÅ Mæio & Jim Daggerthuggert" er den anden single fra Malk de Koijns første album Smash Hit In Aberdeen fra 1998. Den er udgivet på pladeselskabet BMG.

Spor

MaxiCD 
 "Å ÅÅ Mæio" (95 – 98 Version)
 "Å ÅÅ Mæio" (Prunes Remix)
 "Jim Daggerthuggert"
 "Å ÅÅ Mæio" (95 – 98 Version instrumental)
 "Å ÅÅ Mæio" (Prunes Remix Instrumental)
 "Jim Daggerthuggert" (Instrumental)

12" vinyl 
Side 1
 "A ÅÅ Mæio" (95 – 98 Version)
 "Å ÅÅ Mæio" (Prunes Remix)
 "Jim Daggerthuggert"
 "Å ÅÅ Mæio" (94 Version)

Side 2
 "Å ÅÅ Mæio" (95 – 98 Version Instrumental)
 "Å ÅÅ Mæio" (Prunes Remix Instrumental)
 "Å ÅÅ Mæio" (Accapella Version)
 "Jim Daggerthuggert" (Instrumental)

Malk de Koijn-sange
Sange fra 1998
Ørkenstorm i Aberdeen

"Ørkenstorm i Aberdeen" er den første single fra Malk de Koijns første album Smash Hit In Aberdeen fra 1998. Den er udgivet på pladeselskabet BMG.

Spor

Ørkenstorm i Aberdeen MaxiCD
"Et par ord fra vores sponsor"
"Ørkenstorm i Aberdeen" (Radio Version)
"Ørkenstorm (Verdens farligste Remix)"
"Ørkenstorm (Pelding Remix)"
"Ørkenstorm i Aberdeen (Club Version)"
"Ørkenstorm (Den originale ørkenvandring)"
"Ørkenstorm i Aberdeen (Instrumental Version)"

Ørkenstorm i Aberdeen 12" vinyl

Side 1
"Et par ord fra vores sponsor"
"Ørkenstorm i Aberdeen (Radio Version)"
"Ørkenstorm (Verdens farligste Remix)"
"Ørkenstorm (Pelding Remix)"

Side 2
"Ørkenstorm i Aberdeen (Club Version)"
"Ørkenstorm (Den originale ørkenvandring)"
"Ørkenstorm i Aberdeen (Instrumental Version)"

Malk de Koijn-sange
Sange fra 1998
Kosmisk Kaos

Kosmisk Kaos er en single fra Malk de Koijns første album Smash Hit In Aberdeen fra 1998. Den er udgivet på pladeselskabet BMG.

Trackets beat er lagt ovenpå et sample af Gordon Jenkins' nummer "Goodbye" spillet af Lee Konitz og Hal Galper, udgivet på albummet Windows i 1975.

Spor

MaxiCD 
 "Kosmisk Kaos"
 "P.I.G.E."

10" vinyl 
Side A
 "Kosmisk Kaos"
 "Jerregaard jams on it!"

Side B
 "P.I.G.E."
 "Sneglevisen" (94 mix)

Noter 

Malk de Koijn-sange
Sange fra 1998
Jagt (Malk de Koijn)

Jagt er en single fra Malk de Koijns første album Smash Hit In Aberdeen fra 1998. Den er udgivet på pladeselskabet BMG.

Trackliste 
MaxiCD
 (Radio Version)
 (DGP's Westdie Remix)
 (Bjørn Svin's Elektrik Rave Remake)
 (Taken from the original soundtrack Remix)
 (LP Version)
 (Bjørns Bonus Beat)

12" vinyl
Side A

 (Radio Version)
 (DGP's Westdie Remix)
 (Bjørn Svin's Elektrik Rave Remake)

Side B
 (Taken from the original soundtrack Remix)
 (LP Version)
 (Bjørns Bonus Beat)

Album fra 1998
Malk de Koijn-sange
Hólmfríður Karlsdóttir

Hólmfríður "Hófí" Karlsdóttir (født 3. juni 1963) er en islandsk model og vinder af Miss Iceland, Queen of Europe og Miss World. Miss World blev hun kåret til den 14. november 1985.

Fotomodeller fra Island
Miss World
Elitedivision (Squash)

Elitedivisionen er den bedste Squashrække i Danmarksturneringen i squash. Rækkens vinder kåres til Danmarksmester i squash for hold. Elitedivisionen afgørers i et slutspil for de fire bedst placeret hold efter grundspil.

Elitedivisionens turneringsform 
Der dystes imellem 6 hold i divisionen som alle i grundspillet spiller en kamp mod alle de andre hold. Vinder af grundspillet vælger ønskede modstander af 3. og 4. bedst placeret hold i grundspillet, i den ene semifinale. Den anden står mellem de andre to hold.

De to dårligs placerede hold spiller nedrykningslutspil med de bedste fra de to 1. divisioner.

Klubber i elitedivisionen 

De 4 nuværende klubber i Elitedivisionen (listet efter 2007-2008 placering):

1. Kolding Squash Klub 
2. Herlev/Hjorten Squash (Herlev) 
3. Birkerød Squash Klub
4. Skovbakken Squash (Skovbakken) 

Squashturneringer
Squash i Danmark
KFB

KFB er en forkortelse, som kan referere til flere artikler:

 Kløvermarkens Forenede Boldklubber – en dansk fodboldklub.
 Fukushima Broadcasting – en japansk tv-organisation.